Melrose (Skottland)

Melrose (skotsk-gælisk: Maolros; skotsk: Melrose) er en liten by (town) i Scottish Borders, Skottland. Historisk tilhørte den det tradisjonelle grevskapet Roxburghshire.«Database: Melrose» , Gaelic Place-names of Scotland. Ainmean-Àite na h-Alba. Byen er kjent for Melrose Abbey, hvor Robert Bruces hjerte ble gravlagt. «Robert the Bruce», Find a Grave

Ved folketellingen i 2011 hadde byen en befolkning på 2 307 innbyggere, beregnet til 2 460 i 2014. «Melrose (Scottish Borders)», City Population

 Etymologi 
Byens navn er nedtegnet i sin eldste form som Mailros, brytonisk for «skallet/naken lyngmo/halvøy», beslektet med gæliske Maolros, og viser til det opprinnelige stedet for klosteret, som lå ved en bøy ved elven Tweed. Denne formen ble dokumentert av angelsaksiske Beda på 700-tallet. Det har blitt foreslått at skallet/naken isteden kan vise til munkene på klosteret grunnet deres tonsur (kronraking). Mac an Tailleir, Iain (2003): Gaelic Placenames (PDF), Scottish Parliament I Den angelsaksiske krønike ble klosteret omtalt som Magilros, men det synes å være en forvanskning.

I senmiddelalderen ble klosteret grunnlagt på nytt ved sin nåværende posisjon. Dets navn ble symbolsk representert med en visuell ordspill av en «mell» (hammeren til en murer) og en rose (symboliserte jomfru Maria), som alle klostre tilhørende cistercienserordenen var dedikert til.

 Historie 
Melrose er lokaliseringen av klosteret Melrose Abbey som ble grunnlagt på nytt av David I av Skottland tidlig på 1100-tallet. Klosteret ble bygget i henhold til gotisk arkitektur og formet som et sankt Johanneskors. En betydelig del av klosteret er i dag i ruiner. En struktur som er datert fra 1590-tallet er i dag omgjort til et museum. «Melrose Abbey», Historic Enviroment Scotland Skottlands krigerkonge Robert Bruce døde i 1329, og han ble gravlagt ved klosteret i Dunfermline, unntatt hans hjerte som ble gravlagt ved Melrose. En utgravning ble utført for å finne den beseglede esken med hjertet, men den ble ikke åpnet. Etter å ha vært oppbevart i Edinburgh noen år ble den forseilet i en sylinder av bly og deretter gravlagt på nytt ved klosterets bakside på et egnet sted, nå markert med en moderne plakett. Goodwin, Stephen (25. juni 1998): «Robert the Bruce's heart finds its final resting place», The Independent Kong Aleksander II og andre skotske konger og adelige er også gravlagt ved klosteret.

Klosteret er i dag administrert og opprettholdt av Historic Scotland. Det er åpen for offentligheten året rundt.

I nærheten er også den romerske festningen Trimontium som ble forlatt rundt 100 e.Kr. «Trimontum»   , Roman-britain.org Dryburgh Abbey ligger også i nærheten, opprettet i 1150, og tilhørende premonstratenserordenen. På lik linje med andre skotsk klostre ble det herjet av engelske soldater gjentatte ganger, og endelig ødelagt i 1544. «Dryburgh Abbey», Historic Scotland Melrose er omgitt av en rekke mindre landsbyer: Darnick, Gattonside, Newstead, Lilliesleaf og Bowden. Noen kilometer vestover ligger Abbotsford House, hvor den populære forfatteren Walter Scott bodde.

Under den industrielle revolusjon åpnet flere tekstilmøller i byen, og tekstilindustrien er fortsatt en viktig næringsvei.

 Festivaler 
Hvert år i juni blir den ukelange Melrosefestivalen holdt. Det involverer en innbygger som har levd i byen det meste av livet, og det utvelges en dronning og hennes hoff fra den lokale grunnskolen, Melrose Grammar School.Melrose Festival Week  (bilder); Melrose Festival Week , Return To The Ridings Melrose har overtatt som vert for den årlige Borders Book Festival, som også skjer i juni. Tidligere gjester har vært blant annet vært Michael Palin, Germaine Greer, Ian Rankin og Rory Bremner. Borders Book Festival

 Referanser 

 Eksterne lenker 

Melroses offisielle nettsted

Kategori:Byer i Scottish Borders